TomoTesten/trubar-sodna-praksa huggingface dataset:
U-I-214/99
Natisni
Opravilna št.:
U-I-214/99
Datum odločitve:
18. 11. 1999
Objavljeno:
OdlUS VIII, 259
ECLI:
ECLI:SI:USRS:1999:U.I.214.99
Akt:
Pravilnik o napredovanju v šolstvu
Izrek:
Postopek se ustavi.
Evidenčni stavek:
Ustavno sodišče ustavi postopek, če vlagatelj svoje nepopolne vloge kljub pozivu Ustavnega sodišča ne dopolni v postavljenem roku.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Erik Nekrep, Slovenska Bistrica
Datum vloge:
23. 9. 1999
Vrsta odločitve:
sklep
Vrsta rešitve:
ustavitev
Dokument:
US19750
Dokument v PDF obliki:
U-I-214-99.pdf
113 KB
Prenesite datoteko
U-I-214/99
18.11.1999
S K L E P
Ustavno sodišče je v postopku za preizkus pobude Erika Nekrepa iz Slovenske Bistrice na seji dne 18. novembra 1999
s k l e n i l o :
Postopek se ustavi.
O b r a z l o ž i t e v
1. Erik Nekrep je poslal vlogo, iz katere se da sklepati, da je nezadovoljen s sistemom napredovanja v nazive in razrede, kot ga je uvedlo Ministrstvo za šolstvo in šport. Ni pa navedel, za katere predpise gre in za katere njihove določbe, zakaj jih izpodbija in v čem je njegov pravni interes.
2. Sodišče ga je pozvalo k dopolnitvi vloge in ga opozorilo, da je sicer ne bo mogoče obravnavati in da lahko Ustavno sodišče v takem primeru postopek ustavi.
3. Pobudnik je sicer pisno odgovoril, vloge pa ni dopolnil v nobenem od zahtevanih pogledov. Sklicuje se le na 62. člen Kolektivne pogodbe za dejavnost vzgoje in izobraževanja, vendar njegovih določb gotovo ne izpodbija.
4. Ker torej ostajajo tako predmet kot razlog pobudnikovega morebitnega izpodbijanja, v prvi vrsti pa tudi njegov pravni interes za vložitev pobude, nekonkretizirani in nepojasnjeni tudi še po pozivu za dopolnitev vloge, je Ustavno sodišče postopek ustavilo.
5. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94-ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč-Korošec, Lojze Janko, Milojka Modrijan, dr. Mirjam Škrk, dr. Dragica Wedam- Lukić. Sklep je sprejelo soglasno.
P r e d s e d n i k :
Franc Testen
Up-195/99
Natisni
Opravilna št.:
Up-195/99
Datum odločitve:
16. 11. 1999
ECLI:
ECLI:SI:USRS:1999:Up.195.99
Akt:
Postopek za preizkus ustavne pritožbe A. A. zoper sklep Okrožnega sodišča v Ljubljani št. Ks 738/99 z dne 7. 7. 1999
Izrek:
Postopek za preizkus ustavne pritožbe A. A. zoper sklep Okrožnega sodišča v Ljubljani se ustavi.
Evidenčni stavek:
Ustavno sodišče je ustavilo postopek za preizkus ustavne pritožbe, ker je pritožnik umaknil ustavno pritožbo.
Geslo:
Umik ustavne pritožbe in ustavitev postopka.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
19. 7. 1999
Vrsta odločitve:
sklep
Vrsta rešitve:
ustavitev
Dokument:
US19771
Up-195/99
16. 11. 1999
S K L E P
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnik v Z. na seji senata dne 16. novembra 1999
s k l e n i l o:
Postopek za preizkus ustavne pritožbe A. A. zoper sklep Okrožnega sodišča v Ljubljani št. Ks 738/99 z dne 7. 7. 1999 se ustavi.
O b r a z l o ž i t e v
1. Pritožnik je dne 16. 7. 1999 vložil ustavno pritožbo zoper v izreku navedeni sklep izvenrazpravnega senata o podaljšanju pripora iz pripornega razloga ponovitvene nevarnosti. Z vlogo z dne 20. 8. 1999 je pritožnik Ustavno sodišče obvestil, da ustavno pritožbo umika. Zato je Ustavno sodišče postopek za preizkus ustavne pritožbe ustavilo.
2. Senat Ustavnega sodišča je ta sklep sprejel na podlagi 6. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednica senata dr. Mirjam Škrk ter člana dr. Zvonko Fišer in dr. Miroslava Geč-Korošec.
Predsednica senata
dr. Mirjam Škrk
Up-105/99
Natisni
Opravilna št.:
Up-105/99
Datum odločitve:
16. 11. 1999
ECLI:
ECLI:SI:USRS:1999:Up.105.99
Akt:
Ustavna pritožba družbe A., d.o.o., Ž. in B. B. zoper sodbo Okrožnega sodišča v Mariboru št. Gp 72/97 z dne 16. 3. 1999
Izrek:
Ustavna pritožba družbe A., d.o.o., Ž. in B. B. zoper sodbo Okrožnega sodišča v Mariboru se zavrže.
Evidenčni stavek:
Ker pritožnika nista izčrpala niti rednega pravnega sredstva, je Ustavno sodišče ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
22. 4. 1999
Vrsta odločitve:
sklep
Vrsta rešitve:
zavrženje
Dokument:
US19772
Up-105/99
16. 11. 1999
S K L E P
Ustavno sodišče je v postopku za preizkus ustavne pritožbe družbe A., d.o.o., Ž. in B. B. iz Z. na seji senata dne 16. novembra 1999
s k l e n i l o:
Ustavna pritožba družbe A., d.o.o., Ž. in B. B. zoper sodbo Okrožnega sodišča v Mariboru št. Gp 72/97 z dne 16. 3. 1999 se zavrže.
O b r a z l o ž i t e v
1. Z izpodbijano sodbo je bila pritožnikoma izrečena denarna kazen zaradi storjenega gospodarskega prestopka. V ustavni pritožbi zatrjujeta kršitev pravic iz 14. člena (enakost pred zakonom) in 22. člena Ustave (enako varstvo pravic). Navajata, da so zatrjevane kršitve očitne in da bi z izvršitvijo izpodbijanega akta zanju nastale nepopravljive posledice.
Menita, da bi bilo zoper izpodbijano odločitev nesmiselno vlagati redna pravna sredstva kot na primer pritožbo.
2. Po prvem odstavku 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži šele, ko so izčrpana vsa pravna sredstva. Izjemoma lahko Ustavno sodišče odloča o ustavni pritožbi pred izčrpanjem izrednih pravnih sredstev, če je zatrjevana kršitev očitna in bi z izvršitvijo posamičnega akta nastale za pritožnika nepopravljive posledice (drugi odstavek 51. člena ZUstS).
3. Iz ustavne pritožbe je razvidno, da se pritožnika zoper izpodbijano sodbo nista pritožila - torej nista izčrpala niti rednega pravnega sredstva. Pred izčrpanjem rednih pravnih sredstev pa tudi izjemno obravnavanje po drugem odstavku 51. člena ZUstS ni mogoče.
4. Ker zoper izpodbijani akt niso izčrpana vsa pravna sredstva, je Ustavno sodišče ustavno pritožbo zavrglo.
5. Senat Ustavnega sodišča je ta sklep sprejel na podlagi druge alinee prvega odstavka 55. člena ZUstS v sestavi: predsednica dr. Mirjam Škrk ter člana dr. Zvonko Fišer in dr. Miroslava Geč- Korošec.
Predsednica senata
dr. Mirjam Škrk
Up-96/99
Natisni
Opravilna št.:
Up-96/99
Datum odločitve:
16. 11. 1999
ECLI:
ECLI:SI:USRS:1999:Up.96.99
Akt:
Ustavna pritožba zoper sodbo, s katero naj bi bila izrečena zaporna kazen
Izrek:
Ustavna pritožba A. A. se zavrže.
Evidenčni stavek:
Ker pritožnica ustavne pritožbe v določenem roku ni dopolnila, je Ustavno sodišče ustavno pritožbo zavrglo.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
7. 4. 1999
Vrsta odločitve:
sklep
Vrsta rešitve:
zavrženje
Dokument:
US19773
Up-96/99
16. 11. 1999
S K L E P
Ustavno sodišče je v postopku za preizkus ustavne pritožbe A. A. iz Ž. na seji senata dne 16. novembra 1999
s k l e n i l o:
Ustavna pritožba A. A. se zavrže.
O b r a z l o ž i t e v
1. Pritožnica je dne 6. 4. 1999 Ustavnemu sodišču posredovala vlogo, iz katere je bilo razvidno, da želi vložiti ustavno pritožbo zoper sodbo, s katero naj bi ji bila izrečena zaporna kazen.
2. Ker je bila pritožničina vloga tako pomanjkljiva, da je ni bilo mogoče preizkusiti, jo je Ustavno sodišče pozvalo, naj vlogo dopolni v skladu z zahtevami Zakona o Ustavnem sodišču (Uradni list RS, št. 15/94 - v nadaljevanju: ZUstS). Opozorilo jo je tudi na posledice, če vloge v določenem roku ne bo dopolnila.
3. Pritožnica je dopis Ustavnega sodišča v redu prejela dne 22. 4. 1999, vendar vloge v določenem roku ni dopolnila. Ustavno sodišče jo je zato zavrglo.
4. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednica dr. Mirjam Škrk ter člana dr. Zvonko Fišer in dr. Miroslava Geč - Korošec.
Predsednica senata
dr. Mirjam Škrk
Up-161/99
Natisni
Opravilna št.:
Up-161/99
Datum odločitve:
16. 11. 1999
ECLI:
ECLI:SI:USRS:1999:Up.161.99
Akt:
Ustavna pritožba A. A. zoper obtožnico Okrožnega državnega tožilstva v Mariboru št. I Kt 2059/98 z dne 8. 3. 1999
Izrek:
Ustavna pritožba A. A. zoper obtožnico Okrožnega državnega tožilstva v Mariboru se zavrže.
Evidenčni stavek:
Obtožni akt državnega tožilca ni posamični pravni akt, s katerim se odloča o pritožnikovih pravicah oziroma obveznostih, ampak akt stranke v kazenskem postopku. Ker zoper tak akt ustavna pritožba ni dovoljena, jo je bilo treba zavreči.
Geslo:
Ustavna pritožba, nedovoljenost zoper obtožni akt državnega tožilca.

Pravica do sodnega varstva.
Pravna podlaga:
Ustava, 23. člen

Zakon o Ustavnem sodišču (ZUstS), 50., 51., 1. odst. 54. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
28. 6. 1999
Vrsta odločitve:
sklep
Vrsta rešitve:
zavrženje
Dokument:
US19774
Up-161/99
16.11.1999
S K L E P
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnik v Z. na seji senata dne 16. novembra 1999
s k l e n i l o:
Ustavna pritožba A. A. zoper obtožnico Okrožnega državnega tožilstva v Mariboru št. I Kt 2059/98 z dne 8. 3. 1999 se zavrže.
O b r a z l o ž i t e v
1. Pritožnik z ustavno pritožbo, vloženo 28. 6. 1999, izpodbija v izreku tega sklepa navedeni obtožni akt, s katerim se mu očita storitev kaznivega dejanja davčne zatajitve po tretjem v zvezi s prvim odstavkom 254. člena Kazenskega zakonika (Uradni list RS, št. 63/94 in 23/99: KZ). Pritožnik meni, da je z izpodbijanim aktom kršeno načelo zakonitosti, določeno v 28. členu Ustave, ker dejanje, ki je predmet obtožbe, nima vseh znakov kaznivega dejanja. Predlaga, naj Ustavno sodišče ustavno pritožbo na podlagi drugega odstavka 51. člena Zakona o Ustavnem sodišču (Uradni list RS, št 15/94 - v nadaljevanju: ZUstS) sprejme in odloči v smislu 1. točke prvega odstavka 277. člena Zakona o kazenskem postopku (Uradni list RS, št. 63/94, 72/98 in 6/99:
ZKP) - ustavi kazenski postopek.
2. Po določbi prvega odstavka 50. člena ZUstS se ustavno pritožbo lahko vloži zoper posamični akt državnega organa, s katerim se domnevno krši človekova pravica ali temeljna svoboščina. Obtožni akt državnega tožilca ni posamični pravni akt, s katerim se odloča o pritožnikovih pravicah oziroma obveznostih, ampak akt stranke v kazenskem postopku. O pritožnikovih pravicah in obveznostih, kakor tudi o obtožbi proti njemu lahko odloči le z zakonom ustanovljeno sodišče (prvi odstavek 23. člena Ustave) in odločitev sodišča je po poprejšnji izčrpanosti vseh pravnih sredstev (51. člen ZUstS) dovoljeno izpodbijati zaradi domnevne kršitve človekovih pravic in temeljnih svoboščin. Zoper akt stranke v postopku, ki je z zakonom legitimirana za vložitev obtožbe v kazenskem postopku, pa ustavna pritožba ni dovoljena. Zato je bilo treba ustavno pritožbo zoper ta akt zavreči.
3. Senat Ustavnega sodišča je ta sklep sprejel na podlagi prvega odstavka 54. člena in 6. člena ZUstS v sestavi: predsednica dr. Mirjam Škrk ter člana dr. Zvonko Fišer in dr. Miroslava Geč- Korošec.
Predsednica senata
dr. Mirjam Škrk
Up-211/99
Natisni
Opravilna št.:
Up-211/99
Datum odločitve:
16. 11. 1999
ECLI:
ECLI:SI:USRS:1999:Up.211.99
Akt:
Ustavna pritožba A. A. zoper sodbo Okrožnega sodišča v Ljubljani št. I K 177/99 z dne 16. 6. 1999
Izrek:
Ustavna pritožba A. A. zoper sodbo Okrožnega sodišča v Ljubljani se zavrže.
Evidenčni stavek:
Ker pritožnik kljub pozivu vloge ni ustrezno dopolnil, čeprav je bil v dopisu poučen, kako jo mora dopolniti in izrecno opozorjen na posledice, če vloge v postavljenem roku ne bo dopolnil v skladu z zakonskimi pogoji, je bilo treba ustavno pritožbo zavreči.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
11. 8. 1999
Vrsta odločitve:
sklep
Vrsta rešitve:
zavrženje
Dokument:
US19781
Up-211/99
16. 11. 1999
S K L E P
Ustavno sodišče je v postopku za preizkus ustavne pritožbe A. A., ZPKZ Ž. pri Z. na seji senata dne 16. novembra 1999 s k l e n i l o :
Ustavna pritožba A. A. zoper sodbo Okrožnega sodišča v Ljubljani št. I K 177/99 z dne 16. 6. 1999 se zavrže.
O b r a z l o ž i t e v
1. Pritožnik je dne 11. 8. 1999 vložil ustavno pritožbo zoper v izreku tega sklepa navedeno sodbo. V ustavni pritožbi zatrjuje kršitev človekovih pravic in temeljnih svoboščin iz 22. člena (enako varstvo pravic), 27. člena ( domneva nedolžnosti), 29. člena (pravna jamstva v kazenskem postopku) in 38. člena (varstvo osebnih podatkov) Ustave. Predlaga predčasno odločanje o ustavni pritožbi in razveljavitev izpodbijane sodbe.
2. Ker ustavni pritožbi ni priložil kopije posamičnega akta, ki ga izpodbija, njegova vloga pa je bila tudi sicer pomanjkljiva do te mere, da je ni bilo mogoče preizkusiti, ga je Ustavno sodišče z dopisom dne 12. 8. 1999 pozvalo, naj vlogo v roku 14 dni dopolni v skladu z zahtevami Zakona o Ustavnem sodišču (Uradni list RS, št. 15/94 - v nadaljevanju: ZUstS). Z navedenim dopisom je bil pritožnik tudi opozorjen, da lahko Ustavno sodišče vlogo, če je v postavljenem roku ne bo ustrezno dopolnil, zavrže.
3. Pritožnik je dopis prejel 16. 8. 1999 in nanj odgovoril z vlogami z dne 20. 8. 1999, 1. 9. 1999 in 25. 10. 1999. Navedbe pritožnika v odgovoru na poziv za dopolnitev vloge v ničemer ne dopolnjujejo njegovih navedb v vlogi z dne 11. 8. 1999, zato je pritožnikova vloga še vedno tako nepopolna, da je senat Ustavnega sodišča ne more preizkusiti. Ker pritožnik kljub pozivu vloge ni ustrezno dopolnil, čeprav je bil v dopisu poučen, kako jo mora dopolniti, in izrecno opozorjen na posledice, če vloge v postavljenem roku ne bo dopolnil v skladu z zakonskimi pogoji, je bilo treba ustavno pritožbo zavreči.
4. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednica senata dr. Mirjam Škrk ter člana dr. Zvonko Fišer in dr. Miroslava Geč-Korošec.
Predsednica senata
dr. Mirjam Škrk
Up-196/99
Natisni
Opravilna št.:
Up-196/99
Datum odločitve:
16. 11. 1999
ECLI:
ECLI:SI:USRS:1999:Up.196.99
Akt:
Ustavna pritožba A. A. zoper sodbo Višjega sodišča v Ljubljani št. K 120/98 z dne 26. 5. 1999
Izrek:
Ustavna pritožba A. A. zoper sodbo Višjega sodišča v Ljubljani se zavrže.
Evidenčni stavek:
Ker pritožnik ustavne pritožbe v določenem roku ni dopolnil, je Ustavno sodišče ustavno pritožbo zavrglo.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
23. 7. 1999
Vrsta odločitve:
sklep
Vrsta rešitve:
zavrženje
Dokument:
US19785
Up-196/99
16. 11. 1999
S K L E P
Ustavno sodišče je v postopku za preizkus ustavne pritožbe A. A. iz Ž. pri Z. na seji senata dne 16. novembra 1999
s k l e n i l o:
Ustavna pritožba A. A. zoper sodbo Višjega sodišča v Ljubljani št. K 120/98 z dne 26. 5. 1999 se zavrže.
O b r a z l o ž i t e v
1. Pritožnik je dne 21. 7. 1999 vložil ustavno pritožbo zoper sodbo Višjega sodišča v Ljubljani, s katero naj bi bila zavrnjena pritožba njegovega zagovornika zoper obsodilno sodbo.
Pritožnik navaja, da mu je sodišče izreklo previsoko zaporno kazen.
2. Ker je bila pritožnikova ustavna pritožba tako pomanjkljiva, da je ni bilo mogoče preizkusiti, ga je Ustavno sodišče pozvalo, naj jo dopolni v skladu z zahtevami Zakona o Ustavnem sodišču (Uradni list RS, št. 15/94 - v nadaljevanju: ZUstS). Opozorilo ga je tudi na posledice, če ustavne pritožbe v določenem roku ne bo dopolnil.
3. Pritožnik je dopis Ustavnega sodišča v redu prejel dne 31. 8. 1999, vendar ustavne pritožbe v določenem roku ni dopolnil.
Ustavno sodišče jo je zato zavrglo.
4. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednica dr. Mirjam Škrk ter člana dr. Zvonko Fišer in dr. Miroslava Geč- Korošec.
Predsednica senata
dr. Mirjam Škrk
U-I-153/99
Natisni
Opravilna št.:
U-I-153/99
Datum odločitve:
11. 11. 1999
Objavljeno:
OdlUS VIII, 249
ECLI:
ECLI:SI:USRS:1999:U.I.153.99
Akt:
Zakon o pravdnem postopku (Uradni list RS, št. 26/99) (ZPP), 5., 7., 11., 76., 86., 87., 139., 149., 168., 180., 370. IN 443. čl.
Izrek:
Pobuda za začetek postopka za oceno ustavnosti 5., 7., 11., 76., 86., 87., 139., 149., 168., 180., 370. in 443. člena Zakona o pravdnem postopku se zavrže.
Evidenčni stavek:
Ker pobudniki za začetek postopka za oceno ustavnosti izpodbijanega predpisa niso izkazali pravnega interesa, je Ustavno sodišče njihovo pobudo zavrglo.
Geslo:
Izkazani pravni interes kot procesni pogoj za začetek postopka pred Ustavnim sodiščem na podlagi pobude.
Pravna podlaga:
Zakon o Ustavnem sodišču (ZUstS), 24., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Civilna družba za demokracijo in pravno državo, Ljubljana
Datum vloge:
22. 6. 1999
Vrsta odločitve:
sklep
Vrsta rešitve:
zavrženje
Dokument:
US19733
Dokument v PDF obliki:
U-I-153-99.pdf
115 KB
Prenesite datoteko
U-I-153/99
11. 11. 1999
S K L E P
Ustavno sodišče je v postopku za preizkus pobude Civilne družbe za demokracijo in pravno državo, Ljubljana, ki jo zastopa predsednik Vinko Vodopivec, Jožefa Jarha iz Ljubljane, Stanislava Klepa iz Kranja, Viktorja Andreja Hribarja iz Komende, Daniela Malenška iz Ljubljane in Irene Virant iz Ljubljane na seji dne 11. novembra 1999
s k l e n i l o :
Pobuda za začetek postopka za oceno ustavnosti 5., 7., 11., 76., 86., 87., 139., 149., 168., 180., 370. in 443. člena Zakona o pravdnem postopku (Uradni list RS, št. 26/99) se zavrže.
O b r a z l o ž i t e v
1. Pobudniki predlagajo oceno ustavnosti navedenih določb Zakona o pravdnem postopku (v nadaljevanju: ZPP). Izpodbijane določbe ZPP po mnenju pobudnikov ustvarjajo pravne praznine ter so med seboj v nasprotju, zato so protiustavne. Pozvani k dopolnitvi pobude so pobudniki svoj pravni interes utemeljevali z zatrjevanjem, da izpodbijane določbe ZPP bistveno posegajo v pravice posameznikov in organizacij civilne družbe.
2. V skladu z določbo 24. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) lahko vsakdo da pobudo za začetek postopka, če izkaže svoj pravni interes. Ta je podan, če predpis, katerega oceno pobudnik predlaga, neposredno posega v njegove pravice, pravne interese oziroma pravni položaj. Pobudniki niso izkazali, s čim naj bi izpodbijane določbe ZPP neposredno posegale v njihove pravice, pravne interese oziroma v njihov pravni položaj. Splošen in abstrakten interes za ustreznejšo ureditev določenih vprašanj za začetek postopka za oceno ustavnosti ne zadošča.
3. Ker torej pobudniki niso izkazali pravnega interesa za začetek postopka za oceno ustavnosti, je bilo treba njihovo pobudo zavreči.
4. Ustavno sodišče je sprejelo ta sklep na podlagi 25. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč-Korošec, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k :
Franc Testen
U-I-191/98
Natisni
Opravilna št.:
U-I-191/98
Datum odločitve:
4. 11. 1999
Objavljeno:
OdlUS VIII, 243
ECLI:
ECLI:SI:USRS:1999:U.I.191.98
Akt:
Odlok o ravnanju s komunalnimi odpadki na območju Občine Šmarje pri Jelšah (Uradni list RS, št. 87/97), 40. čl.
Izrek:
Postopek za preizkus pobude za oceno ustavnosti 40. člena Odloka o ravnanju s komunalnimi odpadki na območju Občine Šmarje pri Jelšah se ustavi.
Evidenčni stavek:
Ustavno sodišče ustavi postopek, če vlagatelj svoje nepopolne vloge ustrezno ne dopolni v roku, ki ga postavi Ustavno sodišče.
Geslo:
Ustavitev postopka zaradi nedopolnitve pomanjkljive vloge v postavljenem roku.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Stane Trantelj, Rogaška Slatina
Datum vloge:
6. 5. 1998
Vrsta odločitve:
sklep
Vrsta rešitve:
ustavitev
Dokument:
US19723
Dokument v PDF obliki:
U-I-191-98.pdf
113 KB
Prenesite datoteko
U-I-191/98
4.11.1999
S K L E P
Ustavno sodišče je v postopku za preizkus pobude Staneta Trantlja iz Rogaške Slatine na seji dne 4. novembra 1999
s k l e n i l o :
Postopek za preizkus pobude za oceno ustavnosti 40. člena Odloka o ravnanju s komunalnimi odpadki na območju Občine Šmarje pri Jelšah (Uradni list RS, št. 87/97) se ustavi.
O b r a z l o ž i t e v
1. Pobudnik meni, da je izpodbijana določba Odloka o ravnanju s komunalnimi odpadki na območju Občine Šmarje pri Jelšah v nasprotju s 14. členom Ustave. Določba namreč določa, da občani Občine Šmarje pri Jelšah za objekte v občasni rabi plačujejo nižjo takso za odvoz in odlaganje smeti kot ostali uporabniki.
Izpodbijana določba Odloka je med postopkom prenehala veljati.
2. Ustavno sodišče je pobudnika pozvalo, da v roku 10 dni izkaže pravovarstveno potrebo za presojo predpisa, ki je prenehal veljati, in da naj pobudo ustrezno dopolni. Pobudnik je bil tudi opozorjen na posledice, če v danem roku ne bo dopolnil pobude.
3. Pobudnik zahtevane dopolnitve ni poslal. Zaradi tega ni bilo mogoče preizkusiti, ali so predpisani pogoji za začetek postopka izpolnjeni, je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč-Korošec, Lojze Janko, Milojka Modrijan, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k :
Franc Testen